Document ID: 32014R1147

KOMISJONI RAKENDUSMÄÄRUS (EL) nr 1147/2014,
23. oktoober 2014,
millega muudetakse nõukogu määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. detsembri 2002. aasta määrust (EÜ) nr 2368/2002 Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses, (1) eriti selle artiklit 20,
ning arvestades järgmist:
(1)
Määruse (EÜ) nr 2368/2002 II lisas on loetletud Kimberley protsessi sertifitseerimissüsteemi osalised ja nende nõuetekohaselt nimetatud pädevad asutused.
(2)
8. oktoobril 2014 esitas Kimberley protsessi eesistuja teate seoses ÜRO Julgeolekunõukogu resolutsiooni 2153(2014) punktiga 13, millega lõpetati meetmed, mis keelasid kõikidel riikidel töötlemata teemantide impordi Côte d'Ivoire'ist. Kimberley protsessi eesistuja teates paluti kõikidel Kimberley protsessi osalistel võtta meetmeid, et taastada Côte d'Ivoire'iga kaubandus töötlemata teemantidega. Seepärast tuleks II lisas esitatud osaliste nimekiri läbi vaadata.
(3)
Lisaks sellele tuleks ajakohastada II lisas osutatud Kambodža kontaktpunkti aadressi.
(4)
Määruse (EÜ) nr 2368/2002 II lisa tuleks seega vastavalt muuta.
(5)
Käesoleva määrusega kehtestatud meetmete tõhususe tagamiseks peaks käesolev määrus jõustuma viivitamata,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2368/2002 II lisa asendatakse käesoleva määruse lisas esitatud tekstiga.
Artikkel 2
Käesolev määrus jõustub Euroopa Liidu Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 23. oktoober 2014

Labels: 3
14
18